cyanic-selkie/wikianc huggingface dataset:
ჩრდილოეთ მაკედონიის პრემიერ-მინისტრი
რესურსები ინტერნეტში
მაკედონია WORLD STATESMEN.org-ზე
კატეგორია:ჩრდილოეთი მაკედონია *
მანიიტსოკი
რესურსები ინტერნეტში
კატეგორია:გრენლანდიის ქალაქები
Cold Turkey
Cold Turkey — ჯონ ლენონის სიმღერა. მან ის დაწერა ჯგუფ The Plastic Ono Band-ში მოღვაწეობისას. პირველად ამ სიმღერის შესრულება მოხდა კანადის ქალაქი ტორონტოში. მოგვიანებით უკვე ეს სიმღერა შევიდა ჯონ ლენონის საკონცერტო ალბომ Live Peace In Toronto 1969. ამ სიმღერას ჯონ ლენონთა ერთად სხვა ცნობილი მომღერლებიც ასრულებდნენ ტორონტოს კოცერტზე, მათგან აღსანიშნავია ერიკ კლეპტონი (სოლო გიტარა), კლაუს ფორმანი (ბასი), ალან უაიტი (დასარტყმელი საკრავები) და დამატებითი ვოკალისტი იოკო ონო.
სიმღერა სინგლის სახით გამოიცა 1969 წლის ოქტომბერში და ეს იყო ჯონ ლენონის მეორე სოლო სინგლი ("Give Peace a Chance" იყო პირველი სინგლი). ამ პერიოდისთვის ლენონ/მაკ-კარტნის პარტნიორობა დასრულებული იყო და ჯონ ლენონს ახალი სოლო კარიერა დაწყებული ჰქონდა. ეს სიმღერა ჩაწეილი იქნა ები-როუდის სტუდიებიში. ამ პერიოდისთვის უკვე ჯონ ლენონი აქტიურადაა ჩართულია პაცეფისტურ საქმიანობაში, ის პროტეტს გამოთქვამდა დიდი ბრიტანეთის ინსპირირებით დაწყებულ ნიგერიის სამოქალაქო ომზე, ლენონი ასევე თავის უკმაყოფილებას გამოთქვამდა ამერიკელების მიერ დაწყებულ ვიეტმანის ომზე. ანტი ომის პროპაგანდა ლენონის სიმღერებში, ბლომადაა.
ეს სიმღერა შევიდა ლენონის 1972 წლის ექსპერიმენტული ხასიათის მქონე ალბომ Some Time in New York City, ამ ალბომში შესულ სიმღერების უმრავლესობაში ჯონთან ერთად სხვა ცნობილი მომღელებიც მონაწილეობდა მთ შორის აღსანიშნავია კიტ მუნი, ჯორჯ ჰარისონი და ერიკ კლეპტონი.
ეს სიმღერა ასევე შევიდა ჯონ ლენონის 1975 წელს გამოშვებულ პირველ კრებულ Shaved Fish-ში.
2005 წელს ჟურნალმა Q-მ, სიმღერა "Cold Turkey" მოათავსა 74 პოზიციაზე, 100 საუკეთესო გიტარის კომპოზიციაში.
სქოლიო
კატეგორია:ჯონ ლენონის სიმღერები კატეგორია:1969 წლის სიმღერები კატეგორია:1969 წლის სინგლები
დღნორისის ციხე
დღნორისის ციხე — გვიანდელი შუა საუკუნეების ერთ–ერთი უმნიშვნელოვანესი ციხესიმაგრე დასავლეთ საქართველოში. აგებული იყო სოფელ დღნორისის (წყალტუბოს მუნიციპალიტეტი) მაღლა, ჩრდილო-დასავლეთით.
დღნორისის ციხე კონტროლს უწევდა მდინარე რიონის მარცხენა ნაპირის გაყოლებით, იმერეთის დაბლობიდან, რაჭისა და ლეჩხუმისაკენ მიმავალ გზებს. წერილობით წყაროებში პირველად იხსენიებს ვახუშტი ბატონიშვილი, დამოწმებულია რუკებზე. გადმოცემის თანახმად XVIII საუკუნეში იგი ინასარიძეების კუთვნილება იყო. ვახუშტი ბატონიშვილი დღნორისის ციხეს ოკრიბის საზღვრებში აქცევს. XVII-XVIII საუკუნეებში დღნორისის ციხე ლეჩხუმთან ერთად იმერეთის მეფეს ემორჩილებოდა, ხოლო შემდეგ ლეჩხუმი და დღნორისის ციხე სამეგრელოს საზღვრებში მოექცა; მას სამეგრელოს მთავარი განაგებდა.
ციხის მიდამოებში აღმოჩენილია ბრინჯაოს ნივთები და კოლხური თეთრის განძები.
ლიტერატურა
კატეგორია:წყალტუბოს მუნიციპალიტეტის ციხესიმაგრეები
ანა ფრანკის დღიური
ანა ფრანკის დღიური, ანუ დღიური სახელწოდებით „თავშესაფარი“(Het achterhuis) — ებრაელი გოგონა ანა ფრანკის, ჩანაწერები, რომლებსაც იგი აკეთებდა ნიდერლანდების ნაცისტური ოკუპაციის დროს, კერძოდ კი 1942 წლის 12 ივნისიდან 1944 წლის 1 აგვისტომდე.
დღიური პირველად გამოიცა ნიდერლანდებში 1947 წელს, შემდგომ აშშ-სა და გაერთიანებულ სამეფოში 1952 წელს სახელწოდებით „ნორჩი გოგონას დღიური“ (The Diary of a Young Girl). ამ ჩანაწერების საფუძველზე შექმნილია რამდენიმე მხატვრული ნაწარმოები. გოგონას ოჯახი ამსტერდამის ერთ-ერთ შენობაში დაემალა ნაცისტებს და ისინი ორი წლის მანძილზე ძველი ოფისის შენობაში, გარემოს მოწყვეტილები იმალებოდნენ. ოჯახმა მრავალი გასაჭირი გადაიტანა. დღიურში ანა ფრანკი სწორედ ამ პერიოდს და ამასთან საკუთარ პიროვნულ განცდებს აღწერს.
დღიურის ბოლო ჩანაწერი დათარიღებულია 1944 წლის 1 აგვისტოთი, სამ დღეში გესტაპომ დააპატიმრა ყველა, ვინც თავშესაფარში იმალებოდა. თვით ანა კი ბერგენ-ბელზენის საკონცენტრაციო ბანაკში გარდაიცვალა. ჩანაწერები მამამისს, ოტო ფრანკს გადაეცა, რომელიც იყო ერთადერთი ებრაელი ვინც გადაიტანა ის ომი.
დღიურის ანალიზის დროს აღმოჩნდა, რომ რამდენიმე ჩანაწერი გაკეთებული იყო ბურთულოვანი კალმით, რომელიც გამოიგონეს შვიდი წლის შემდეგ, 1951 წელს.
რესურსები ინტერნეტში
კატეგორია:ჰოლოკოსტი კატეგორია:დღიურები კატეგორია:ნიდერლანდების ისტორია კატეგორია:ცენზურის მიერ აკრძალული წიგნები
אנה פרנק
Four Points by Sheraton Tripoli
Four Points by Sheraton Tripoli — 4 ვარსკვლავიანი სასტუმრო ლიბიაში, ქალაქ ტრიპოლის ცენტრში. სასტუმროს ირგვლივ არაერთი ღირსშესანიშნავი ობიექტია. აქვს 204 კონფორტაბელური ნომერი, აგრეთვე ღია საცურაო აუზი და ფიტნეს-ცენტრი. აქვეა რესტორანი და კაფე. ოთახები აღჭურვილია სააბაზანოთი, ტელეფონით, მინი-ბარით, უკაბელო ინტერნეტითა და ტელევიზორით.
რესურსები ინტერნეტში
კატეგორია:ლიბიის სასტუმროები
ლიუცენის ბრძოლა
ტერმინი ლიუცენის ბრძოლა შეიძლება აღნიშნავდეს:
ეურიკუ გასპარ დუტრა
ეურიკუ გასპარ დუტრა (Eurico Gaspar Dutra; დ. 18 მაისი, 1883, კუიაბა, მატუ-გროსუ — გ. 11 ივნისი, 1974, რიო-დე-ჟანეირო) — ბრაზილიელი სახელმწიფო, პოლიტიკური და სამხედრო მოღვაწე. არმიის მარშალი. ბრაზილიის პრეზიდენტი 1945–1951 წლებში.
რესურსები ინტერნეტში
კატეგორია:ბრაზილიის პრეზიდენტები კატეგორია:დაბადებული 18 მაისი კატეგორია:დაბადებული 1883 კატეგორია:გარდაცვლილი 11 ივნისი კატეგორია:გარდაცვლილი 1974
ვასილ ბარნოვი
ვასილ ზაქარიას ძე ბარნოვი (ბარნაველი) (დ. 3 ივნისი [ძვ. სტ. 22 მაისი], 1856, სოფელი კოდა (ახლანდელი თეთრიწყაროს მუნიციპალიტეტი) ― გ. 4 ნოემბერი, 1934, თბილისი) — ქართველი მწერალი, პედაგოგი და საზოგადო მოღვაწე, ქართული ისტორიული რომანის ერთ-ერთი ფუძემდებელი.
ბიოგრაფია
დაიბადა სასულიერო მოღვაწის, დეკანოზ ზაქარია ბარნაველის ოჯახში. თბილისის სასულიერო სემინარიის დამთავრების შემდეგ იქვე მასწავლებლობდა (1877-1878). 1882 წელს დაამთავრა მოსკოვის სასულიერო აკადემიის ისტორიის განყოფილება. მასწავლებლობდა სენაკში, თელავსა და თბილისში. 1918-1924 წლებში ქართულ სიტყვიერებას ასწავლიდა თბილისის სახელმწიფო უნივერსიტეტთან არსებულ სრული გიმნაზიის უფლებით მოქმედ „შ. ნუცუბიძის კურსებზე“. გარდა ამისა, 1918-1921 წლებში პედაგოგიურ მოღვაწეობას ეწეოდა თბილისის იუნკერთა სასწავლებელში. 1921-1930 წლებში ქართულ ენასა და ლიტერატურას ასწავლიდა თბილისის უნივერსიტეტის მუშფაკში. 1917 წლიდან გარდაცვალებამდე იყო საქართველოს მწერალთა კავშირის გამგეობის წევრი (იყო კავშირის ერთ-ერთი ფუძემდებელი). 1880-იანი წლების დამლევს არჩეულ იქნა ქართველთა შორის წერა-კითხვის გამავრცელებელი საზოგადოების წევრად და აქტიურად მონაწილეობდა მის საქმიანობაში.
შემოქმედება
ბარნოვის პირველი კორესპონდენცია „რამდენიმე სურათი ხევსურების ცხოვრებიდან“ გამოქვეყნდა 1878 („დროება“, N 220-227), პირველი ლექსი „ქართველი ქალი“ - 1879 („დროება“, N149), პირველი ორიგინალური მოთხრობა „პატარა ლევანი“ - 1893 („კვალი“, N2), პირველი რომანი „ისნის ცისკარი“ - 1901 („მოამბე“, N18).
ბარნოვი ქართული ისტორიული რომანის ფუძემდებელია. მისთვის ისტორიული მოვლენების ასახვა თვითმიზანი არ არის, მწერლის ყურადღების ცენტრშია ზოგადსაკაცობრიო პრობლემები. ბარნოვის ფილოსოფიური შეხედულებები ეფუძნება, ერთი მხრივ ქართულ მითოლოგიას, მეორე მხრივ იდეალისტურ მსოფლაღქმას. ბარნოვისთვის ღმერთი — კეთილი და ნათელი აბსოლუტი - არის სამყაროს პირველმიზეზიცა და განვითარების საბოლოო მიზანიც; ამ ქვეყნის ღმერთი სიყვარულისა და მშვენიერების სახით ევლინება; სიყვარული ღვთაებრივია და ამდენად - უკვდავი; სიყვარულის დათრგუნვის ცდა მარცხით მთავრდება (რომანები „მიმქრალი შარავანდედი“, 1913; „ტრფობა წამებული“, 1918); მშვენიერება მატერიალურია, მაგრამ ისწრაფვის ღვთაებრივისაკენ და საბოლოოდ ღმერთს უერთდება (მოთხრობა „ძვირფასი თვალი“, 1924). ბარნოვის მიზანია კეთილისა და ბოროტის მარადიული ბრძოლის წარმოჩენა. მისი აზრით, სამყაროს თუმცა კი ღვთის ნება განაგებს, მაგრამ „განგების რჩეულს“, „რაინდს კეთილისა“, ე. ი. დიდ ისტორიულ პიროვნებას, ძალუძს წარმართოს ქვეყნის შინაგანი ძალები კეთილის გამარჯვებისათვის. ბარნოვი თითქმის ზუსტად იცავს ისტორიის სინამდვილეს, მაგრამ ფაქტების საკუთარი ინტერპრეტაციის მისაღწევად მიმართავს მხატვრულ გამონაგონსაც.
მწერლის იდეური ჩანაფიქრი მის რომანებში დიდ ისტორიულ ძვრებს („ტრფობა წამებული“, „არმაზის მსხვრევა“, 1925; „გიორგი სააკაძე“, 1923-1925) ან შემთხვევით ისტორიულ ცნობებს („მიმქრალი შარავანდედი“, „დედოფალი ბიზანტიისა“, 1927; „ცოდვა სიჭაბუკისა“, 1928) ემყარება. ზოგჯერ სიუჟეტი მთლიანად გამოგონილია, მხოლოდ ფონია ისტორიული („ისნის ცისკარი“).
„მიმქრალ შარავავანდედში“ წარმოსახულია ბრძოლა პატივმოყვარეობასა და სიყვარულს შორის XVI საუკუნეში საქართველოს ისტორიულ სინამდვილის ფონზე; ფინალი მიგვანიშნებს, რომ დიდების შარვანდედი უსიყვარულოდ ამაოა. „ტრფობა წამებული“ VIIII-IX საუკუნეების საქართველოს ცხოვრებას ეხება და საეკლესიო დოგმების წინააღმდეგაა მიმართული; თუმცა ფაქტობრივად ეკლესია იმარჯვებს, ზნეობრივი უპირატესობა სიყვარულის მხარეზეა. ბარნოვისათვის გიორგი სააკაძე („გიორგი სააკაძე“) „კეთილი რაინდია“, ღვთის ნებით საქართველოს გაერთიანებისათვის და მეფობისათვის მოწოდებული; მან კი არ ინდომა ბაგრატიონთა გვირგვინის ხელყოფა, რისთვისაც გამგებამ დასაჯა იგი. „არმაზის მსხვრევა“ საქართველოში ქრისტიანობის დამკვიდრებას ეხება; წარმართობისა და ქრისტიანობის ჭიდილის საფარქვეშ იმალება სპარსეთისა და ბიზანტიის ბრძოლა საქართველოს დამონებისათვის.
ბარნოვი ავტორია მრავალი მოთხრობისა, რომლებიც მიძღვნილია ფილოსოფიური („ტკბილი დუდუკი“, 1909; „ნაძვნარის დევი“, 1921), სოციალური („თებარას დანიშნული“, 1911; „ფარჩის ახალუხი“, 1912; „გველის ზეიმი“, 1919; „სადედოფლო სარტყელი“, 1920; „განასკვილი სიმი“, 1920), პედაგოგიკური („ნუშო“, 1898; „ქოჩორა ხე“, 1898; „პროფესორი“, 1901; „მეჩვენა“, 1901) და სხვა პრობლემებისადმი. ბარნოვის პროზის რიტმულობა, რამდენადმე ხელოვნური სინტაქსური წყობა, ძველი ქართული მწელობისა და ხალხური მეტყველების მარაგით გამდიდრებული ლექსიკა განუმეორებელ ელფერს ანიჭებს მის სამწერლო სტილს.
ბარნოვმა ამაგი დასდო ქართულ ფოლკლორისტიკას; თბილისის სასულიერო სემინარიაში იგი ქართული ხალხური სიტყვიერების კურსს კითხულობდა. მის ნარკვევებსა და წერილებში გაშუქებულია ქართული მითოლოგიისა და საგმირო ეპოსის საყურადღებო საკითხები. საინტერესოა მისი დაკვირვებანი „ამირანიანზე“, „როსტომიანზე“, „ტარიელიანზე“, „არსენას ლექსზე“. მანვე შეადგინა არსენა ოძელაშვილის სრული ბიოგრაფია (1919) ფოლკლორული და ისტორიულ-ლიტერატურული წყაროების საფუძველზე.
აღსანიშნავია, რომ მწერალი აქტიურად მონაწილეობდა საქართველოს ეროვნულ-განმათავისუფლებელ მოძრაობაში (1880-იან-1910-იან წლებში), თუმცა არ ეკუთვნოდა არც ერთ პარტიას. იმავდროულად, იგი აქტიურად იყო ჩაბმული ბრძოლაში ქართული მართლმადიდებელი ეკლესიის ავტოკეფალიის აღსადგენად (რაც წარმატებით დაგვირგვინდა 1917 წელს).
ვასილ ბარნოვი გარდაიცვალა 1934 წელს. დაკრძალულია თბილისში, მთაწმინდის მწერალთა და საზოგადო მოღვაწეთა პანთეონში. მისი სახელი მწერლის სიცოცხლეშივე მიენიჭა თბილისის ერთ-ერთ ქუჩას.
ლიტერატურა
კატეგორია:დაბადებული 1856 კატეგორია:გარდაცვლილი 1934 კატეგორია:ქართველი მწერლები კატეგორია:ქართველი პედაგოგები კატეგორია:მთაწმინდის პანთეონში დაკრძალულები კატეგორია:ქართველთა შორის წერა-კითხვის გამავრცელებელი საზოგადოების წევრები კატეგორია:საქართველოს საისტორიო და საეთნოგრაფიო საზოგადოების წევრები
ნაოთხალი
ნაოთხალი — მარცვლეულის საწყაო დასავლეთ საქართველოში, კოდის 1/4. დამოწმებულია XVI საუკუნიდან. XVI-XVIII საუკუნეებში იტევდა 4,5-6 კგ მარცვლეულს, XIX საუკუნეში რაჭაში - 8-10 კგ-ს.
უნგრეთის ანტი-ლგბტ კანონი
2021 წლის "LXXIX აქტი", რომელიც გულისხმობს პედოფილიაში ბრალდებული დამნაშავეების მიმართ უფრო მკაცრი ზომების მიღებას და ბავშვების დაცვისთვის განკუთვნილი გარკვეული აქტების შესწორებას, ხშირად ინგლისურენოვან მასმედიაში მოხსენიებულია, როგორც უნგრეთის ანტი-ლგბტ კანონი და წარმოადგენს 2021 წლის 15 ივნისს (157-1 ხმით) უნგრეთის პარლამენტის მიერ მიღებულ საკანონმდებლო ცვლილებებს. ის დაგმეს ადამიანის უფლებათა ჯგუფებმა და უნგრეთის მემარცხენე ფრთის ოპოზიციურმა პარტიებმა, როგორც ლგბტ თემის მიმართ დისკრიმინაცია. ევროკავშირი და აშშ ხსენებულ შეზღუდვებს ანტი-ლგბტ დისკრიმინაციად განიხილავენ. ამის საპირისპიროდ, აღმოსავლეთ "ევროკავშირის" სახელმწიფოების უმეტესობას არ გამოუხატავს საჯარო პოზიცია. გამონაკლისია პოლონეთი, რომელმაც მხარი დაუჭირა უნგრეთის პოზიციას.
კანონის მიღების შემდეგ, ევროკომისიამ უნგრეთის წინააღმდეგ დაიწყო სამართალდარღვევის პროცედურები "ევროკავშირის ფუნდამენტური უფლებების ქარტიაში" შემავალი გამოხატვისა თავისუფლებისა და არადისკრიმინაციული მიდგომების გარანტიის უგულებელყოფის გამო.
ისტორია
2012 წლის აპრილში, ულტრამემარჯვენე ნაციონალისტური პარტია "Jobbik" ეცადა უნგრეთის პარლამენტისთვის წარედგინა კანონი, რომელიც შეცვლიდა ქვეყნის კონსტიტუციას იმ მიზნით, რომ "სექსუალური გადახრის" პოპულარიზაციის აკრძალვით, "დაიცავდა სახალხო მორალსა და ახალგაზრდა თაობების ფსიქიკურ ჯანმრთელობას. აღნიშნული კანონპროექტი მოამზადა პარტიის სპიკერმა ადამ მირკოჩზკიმ და ის მიმართული იყო "ჰომოსექსუალიზმის, სქესის ცვლილების, ტრანსვეტიტიზმის, ბისექსუალიზმის და პედოფილიის" წინააღმდეგ. წარდგენილი ცვლილებები კრიმინალად მიიჩნევდა ნებისმიერს, ვინც "საკუთარ სექსუალურ ურთიერთობებს - გადახრას - იმავე სქესის მქონე სხვა პირთან, ან სექსუალური ქცევის სხვა დარღვევას ფართო პუბლიკის წინაშე" პოპულარიზაციას გაუწევდა. სასჯელი განისაზღვრებოდა 3 წლიანი პატიმრობით, ან 5 წლით, თუკი "პოპულარიზაცია" ჩადენილი იქნებოდა არასრულწლოვანთა თვალწინ. საბოლოოდ, მომზადებული კანონპროექტის მიღება ჩავარდა.
შესწორებები ქვეყნის კანონმდებლობაში
მინი| "ცისარტყელას დროშა" ჩამოკიდებული უნგრეთის პარლამენტის შენობის ფანჯრიდან 2021 წლის 14 ივნისს, ანტი-ლგბტ კანონმდებლობის წინააღმდეგ საპროტესტო აქციების მხარდასაჭერად. 2021 წლის მაისსა და ივნისში, "უნგრეთის ეროვნული ასამბლეა" განიხილავდა ახალ კანონპროექტს, რომელიც, მათი აზრით, უფრო მკაცრი ზომების მიღებით უკეთესად დაიცავდა ბავშვებს პედოფილი დამნაშავეებისგან. 2021 წლის 15 ივნისის საპარლამენტო სესიაზე, პარტიის "Fidesz" დეპუტატმა ჩაბა ჰენდემ, უნგრეთის პარლამენტის იურიდიული კომიტეტის თავმჯდომარემ და საკანონმდებლო სპიკერის მოადგილემ, წარადგინეს საკანონმდებლო ცვლილებები, რომელიც კრძალავდა: 1) არასრულწლოვანთათვის ისეთი ინფორმაციის გაზიარებას, რომელიც ჩაითვლებოდა ჰომოსექსუალიზმისა რეკლამირებად; 2) მასმედიაში ლგბტ თემის წარდგინებას, რისთვისაც ტელევიზიაში შეიზღუდებოდა დღის განმავლობაში ლგბტ საკითხების გაშუქება; და 3) იმ კომპანიებს, რომლებიც ლგბტ თემის მხარდამჭერ კამპანიებს ახორციელებდნენ. გარდა ამისა, მისაღები კანონის მიხედვით, სკოლებში სექსუალური განათლების შინაარსის გაკვეთილების ჩატარება შეეძლოთ მხოლოდ ოფიციალურ სარეგისტრაციო სიაში ჩაწერილ პირებსა და ორგანიზაციებს. ხელისუფლების წარმომადგენლის თანახმად, ეს უკანასკნელი ზომა მიმართული იყო "საეჭვო პროფესიული წარსულის მქონე ორგანიზაციებისკენ, რომლებიც ხშირად ყალიბდებოდა სპეციფიკური სექსუალური ორიენტაციების წარდგინებისთვის.
მემარცხენე ოპოზიციურმა პარტიებმა ("უნგრეთის სოციალისტური პარტია", "დემოკრატიული კოალიცია", "უნგრეთის მწვანეთა პარტია" და "დიალოგი უნგრეთისთვის"), ისევე, როგორც ზოგიერთმა დამოუკიდებელმა დეპუტატმა (ბერნადეტ სელი, აკოს ჰადაზი და საბოლჩ საბო) ბოიკოტი გამოუცხადეს სესიას და არ მიიღეს კენჭისყრაში მონაწილეობა. დამსწრე დეპუტატებმა კი (157-1 ხმით) ერთხმად დაამტკიცეს კანონპროექტი. მათ შორის იყვნენ მმართველი პარტიის "Fidesz" და მემარჯვენე ოპოზიციური პარტიების - "Jobbik" და "Mi Hazank" ყველა იქ მყოფი წევრი, ისევე, როგორც ზოგიერთი დამოუკიდებელი დეპუტატი, როგორიცაა იმრე რიტერი. თუმცა, დამოუკიდებელი დეპუტატი შანდორ სეკელი კანონპროექტის წინააღმდეგ წავიდა. აღნიშნული კანონი ძალაში შევიდა 2012 წლის 7 ივლისს.
2021 წლის 6 აგვისტოს, მარეგულირებელი მექანიზმი გამოქვეყნდა უნგრეთის ოფიციალურ ჟურნალში (Magyar Kozlony), სადაც აღნიშნული იყო, რომ ბავშვებისთვის განკუთვნული პროდუქცია, რომელიც ეწეოდა ან აშუქებდა დაბადების დროინდელი იდენტობიდან გადახრის, სქესის შეცვლის, ან ჰომოსექსუალიზმის რეკლამირებას, უნდა გაყიდულიყო სხვა პროდუქტებისგან განცალკევებით, დახურულ შეფუთვაში, მაღაზიის ვიტრინებში განთავსების გარეშე. ამასთანავე, ასეთი პროდუქცია არ უნდა გაყიდულიყო საგანმანათლებლო დაწესებულებებიდან, ბავშვთა თავშესაფრებიდან, ახალგაზრდობის დაცვის სერვისებიდან, ეკლესიებიდან, ან რელიგიური საქმიანობისთვის განკუთვნილი სხვა ადგილებიდან 200 მეტრის რადიუსში. ახალი კანონპროექტი ძალაში შედიოდა მიღებიდან 30 დღის შემდეგ და მის შესაბამისობას მეთვალყურეობას გაუწევდა "მომხმარებელთა დაცვის" ორგანოები.
რეაქციები უნგრეთში
მინი| ხალხი მიდის აქციაზე [[ბუდაპეშტი|ბუდაპეშტში 2021 წლის 14 ივნისს, ანტი-ლგბტ კანონის გასაპროტესტებლად.]] საკანონმდებლო ცვლილებებმა გამოიწვია ადამიანის უფლებათა ჯგუფებისა და ლგბტ თემის მხარდამჭერების საპროტესტო აქციების სერიები. პეტიცია და წერილი დაიწერა პრეზიდენტი იანოშ ადერის სახელზე, რომლითაც მას მოუწოდებდნენ არ მოეწერა ხელი კანონისთვის. 2021 წლის 7 აგვისტოს მდგომარეობით, ონლაინ-პეტიციას ხელი მოაწერა 10000-ზე მეტმა სუბიექტმა.
ადამიანის უფლებათა ჯგუფმა "Amnesty International Hungary", ასევე, ხალხს სთხოვა ხელი მოეწერათ თავის პეტიციაზე, რომელსაც უერთდებოდნენ გარკვეული ორგანიზაციები ("Budapest Pride", "Hatter Society", "Labrisz Leszbikus Egyesulet", "The Hungarian Helsinki Committee", "TASZ - The Hungarian Civil Liberties Union"). პეტიციას მხარს უჭერდა "უნგრეთის ფსიქოლოგიური საზოგადოების" ლგბტქ განყოფილებაც. მათ დახმარებისთვის მიმართეს სახალხო დამცველს, კერძოდ, დოქტორ აკოს კოზმას, რათა ამ უკანასკნელს კანონი უნგრეთის საკონსტიტუციო სასამართლოსთვის გადაეგზავნა. 2021 წლის 7 აგვისტოს მდგომარეობით, პეტიცია ხელმოწერილი იყო 11000-ჯერ.
საერთაშორისო გამოხმაურება
1) მწვანე: შეუერთდა "ევროკავშირის" დეკლარაციას2) ყვითელი: არ შეუერთდა "ევროკავშირის" დეკლარაციას3) ლურჯი: არ შეუერთდა ნეიტრალურობის გამო
4) ნაცრისფერი: არ არის "ევროკავშირის" წევრი ქვეყანა]] კანონპროექტი მყისიერად დაგმეს ევროპალამენტის ჯგუფებმა და "ევროკავშირის" ქვეყნების მაღალი თანამდებობის პირებმა. 2021 წლის 22 ივნისს, კანონი განიხილეს ევროკავშირის საბჭოში. საერთო ჯამში, 27-დან 16-მა ქვეყანამ დაგმო ეს კანონი, რომელთა შორის ბელგიამ, ნიდერლანდებმა და ლუქსემბურგმა გააკეთეს კრიტიკული განცხადებები და კანონს უწოდეს "ევროკავშირის ფუნდამენტური უფლებების ქარტიის" დარღვევა. ამასთანავე, მათ "ევროკომისიას" მოუწოდეს გამოეყენებინა ყველა შესაძლო მექანიზმი კანონპროექტის ევროპულ კანონებთან შესაბამისობის დასადგენად და, თუ საჭირო იქნებოდა, მიემართა "ადამიანის უფლებათა ევროპული სასამართლოსთვის". ეს განცხადება მყისიერად მოიწონეს დანიამ, ესტონეთმა, ფინეთმა, საფრანგეთმა, ირლანდიამ, ლიეტუვამ, ესპანეთმა, შვედეთმა, ლატვიამ, იტალიამ - შეხვედრის შემდეგ, ხოლო საბერძნეთმა - მომდევნო დღეს. განცხადების საპასუხოდ, უნგრეთის საგარეო საქმეთა მინისტრმა პეტერ სიიარტომ უგულებელყო ყველა უარყოფითი მოსაზრება და კრიტიკოსებს მოუწოდა სრულად წაეკითხათ კანონი. საერთაშორისო ურთიერთობებში სახელმწიფო მდივნის, ზოლტან კოვაჩის მიერ Euronews.com-ზე გაკეთებული განცხადების თანახმად, მიღებული კანონით მხოლოდ მშობლებს უნდა გადაეწყვიტათ საკუთარი შვილების სექსუალური განათლების საკითხი.
"ევროკომისიის" პრეზიდენტმა, ურსულა ფონ დერ ლაიენმა შეშფოთება გამოხატა და ამასთან დაკავშირებით დაწერა: "მე მჯერა ისეთი ევროპის, რომელიც მოიცავს მრავალფეროვნებას და არა - ევროპის, რომელიც ამას ჩვენს შვილებს უმალავს. არავინ უნდა განიცადოს დისკრიმინაცია სექსუალური ორიენტაციის საფუძველზე".
ბუდაპეშტში აშშ-ის საელჩომ გამოხატა ღრმა შეშფოთება უნგრეთის ანტი-ლგბტ კანონთან დაკავშირებით და განაცხადა: "აშშ დგას იმ მოსაზრებაზე, რომ მთავრობებმა ხელი შეუწყონ გამოხატვის თავისუფლებას და დაიცვან ადამიანის უფლებები, მათ შორის, ლგბტქი+ საზოგადოების წევრების უფლებები".
2021 წლის 25 ივნისს, უნგრეთის ახალი კანონი მწვავედ განიხილეს "ევროკავშირის" ლიდერების სამიტზე. ნიდერლანდების პრემიერ-მინისტრმა მარკ რიუტემ უნგრეთის პრემიერ-მინისტრ ვიქტორ ორბანს შემდეგი რამ უთხრა: "თუ ეს არ მოგწონთ, არსებობს ალტერნატივა: დატოვეთ 'ევროპის კავშირი'". საფრანგეთის პრეზიდენტმა ემანუელ მაკრონმა კი დასძინა, რომ კანონი "არ ეჩვენებოდა საკუთარ ღირებულებებთან შესაბამისობაში" და იმედოვნებდა, რომ დიალოგის გზით შეიძლებოდა მისი ცვლილება. ლუქსემბურგის პრემიერ-მინისტრმა ხავიერ ბეტელმა გამოთქვა მოსაზრება, რომ პრემიერ-მინისტრი ვიქტორ ორბანი ცდებოდა, როცა ჰომოსექსუალიზმი და პედოფილია ერთ კანონში გააერთიანა. პოლონეთის ელჩი გერმანიაში, ანდრჟეი პრჟილებსკი ამტკიცებდა, რომ "აშკარა და ეჭვგარეშე" იყო უნგრეთის პარლამენტის უფლება, კანონით დაეცვა სკოლის მოსწავლეები ისეთ საკითხთან მიმართებაში, როგორიცაა ჰომოსექსუალიზმი: "ამას არაფერი აქვს საერთო შეუწყნარებლობასთან, რომ აღარაფერი ვთქვათ ჰომოსექსუალების დევნაზე".
2021 წლის აგვისტოში, რუმინეთში, ევროსკეპტიკურმა პარტიამ "ალიანსი რუმინელთა კავშირისთვის", რომელიც ხშირად მოიხსენიება, როგორც ულტრამემარჯვენე, უნგრეთის მსგავსი კანონი წარადგინა. ამას, ასევე, მხარი დაუჭირეს "რუმინეთში უნგრელების დემოკრატიულმა ალიანსმა", "ტრანსილვანიის უნგრეთის სახალხო პარტიამ" და "რუმინეთში უნგრეთის სამოქალაქო პარტიამ".
2020 წლის უეფას ევროპის ჩემპიონატის დროს
2021 წლის 23 ივნისს, 2020 წლის უეფას ევროპის ჩემპიონატის ფარგლებში, გერმანიის მამაკაცთა ფეხბურთის ეროვნულ ნაკრებს მიუნხენში, "ალიანს არენაზე" უნდა ემასპინძლა უნგრეთის ნაკრებისთვის. დაიწყო პეტიციის ხელმოწერების შეგროვება, რათა მიემართათ "ალიანს არენას" მენეჯერის, იურგენ მუტისთვის, "უეფას" პრეზიდენტის, ალექსანდრ ჩეფერინისთვის, გერმანიის საფეხბურთო ასოციაციის პრეზიდენტის, ფრიც კელერისთვის და "მიუნხენის ბაიერნის" დირექტორის, ანდრეას იუნგისთვის, უნგრეთში ლგბტ თემის მიმართ თანაგრძნობის გამო და კანონის თაობაზე პროტესტის ნიშნად, არენა ცისარტყელას ფერებში განათებულიყო. პეტიციას ხელი მოაწერა 300 000-მა სუბიექტმა, მაგრამ "უეფამ" ის არ მიიღო და განაცხადა, რომ "'უეფა' არის პოლიტიკურად და რელიგიურად ნეიტრალური ორგანიზაცია". ამ სპეფიციკური მოთხოვნის პოლიტიკური კონტექსტის გათვალისწინებით - მესიჯი, რომელიც მიმართულია უნგრეთის ეროვნული პარლამენტის მიერ მიღებულ გადაწყვეტილებაზე - "უეფამ" უნდა უარყოს ეს მოთხოვნა." ამის ნაცვლად, მათ შესთავაზეს პეტიციის მხარდამჭერებს, რომ არენა მომდევნო დღეს განათებულიყო იმავე ფერებში. მიუნხენის მერმა, დიეტერ რეიტერმა გადაწყვეტილებას "სამარცხვინო" უწოდა, ხოლო უნგრეთის საგარეო საქმეთა მინისტრი პეტერ სიიარტო მიესალმა ამ გადაწყვეტილებას და მას "საღი აზრი" უწოდა.
"უეფას" ამ გადაწყვეტილების გასაპროტესტებლად, მიუნხენის ხელმძღვანელობამ ქალაქის მერია და რამდენიმე სხვა ღირსშესანიშნაობა ცისარტყელას ფერებში გაანათა. იგივე მოიმოქმედა რამდენიმე გერმანულმა საფეხბურთო კლუბმაც.
ადამიანის უფლებები
2021 წლის ივლისში, "ევროკომისიამ", ფუნდამენტური უფლებების ქარტიაში შემავალი გამოხატვისა თავისუფლებისა და არადისკრიმინაციული მიდგომის დარღვევის გამო, უნგრეთის წინააღმდეგ დაიწყო სამართლებრივი პროცედურები. უნგრეთის ხელისუფლებამ 2022 წლის 3 აპრილს დანიშნა რეფერენდუმი მიღებული კანონის თაობაზე. რეფერენდუმზე ვალიდური ხმების წილი იყო მოთხოვნილ 50%-ზე დაბალი, ამდენად ის ძალადაკარგულად გამოცხადდა, მაგრამ კანონი მოქმედებაში მაინც დარჩა.
ევროკავშირის პროცედურები სამართალდარღვევის წინააღმდეგ
2021 წლის 15 ივლისს, "ევროკომისიამ" გამოაცხადა, რომ ოფიციალური შეტყობინების შემცველი წერილის გაგზავნით გახსნა სამართალდარღვევის პროცედურები. 2 დეკემბერს, "ევროკომისიამ" განაცხადა, რომ მან დასაბუთებული აზრი გაუგზავნა უნგრეთს.
შედეგები და ეფექტები უნგრეთის ლგბტ თემზე
"RTL Hungary"-ის ანგარიშის მიხედვით, რომელიც ეფუძნება უნგრეთის ლგბტქი სამოქალაქო ორგანიზაციის ("Hatter Society") მიერ მოწოდებულ მონაცემებს, ახალი კანონის წარდგენის შემდეგ, საგრძნობლად გაიზარდა ჰომოფობიის ნიადაგზე ლგბტ თემზე თავდასხმების რაოდენობა. ანგარიში ამატებდა, რომ ყველაზე ხშირი იყო ვერბალური აგრესია, რომელიც ზოგიერთ შემთხვევაში გადაიზარდა ძალადობასა და ლგბტ თემის კერძო საკუთრების დაზიანებაში.
გარე ბმულები
კატეგორია:ჰომოფობია კატეგორია:უნგრეთის ანტი-ლგბტ კანონი
ლიჭადის უღელტეხილი
ლიჭადის უღელტეხილი — უღელტეხილი საქართველოში, სამეგრელო-ზემო სვანეთის მხარეში, მესტიის მუნიციპალიტეტში. მდებარეობს სვანეთის კავკასიონის მთავარ წყალგამყოფ ქედზე. სიმაღლე 3700 მ. აკავშირებს მდინარე ენგურის აუზს მდინარე ჩეგემის აუზთან. დამახასიათებელია ნივალური ლანდშაფტი.
ლიტერატურა
კატეგორია:სამეგრელო-ზემო სვანეთის მხარის უღელტეხილები კატეგორია:სვანეთის კავკასიონის უღელტეხილები
მაღრაძე
საკუთარი სახელი მაღრაძე შეიძლება აღნიშნავდეს ერთ-ერთს ჩამოთვლილთაგან:
კატეგორია:ქართული გვარები
Leptogenys arnoldi
Leptogenys arnoldi — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Leptogenys-ს გვარიდან. მიეკუთვნება Ponerinae-ს ქვეოჯახს. .
სქოლიო
კატეგორია:ჭიანჭველები
ლიხთიმერეთი
ლიხთიმერეთი, ლიხთიმირეთი — დასავლეთ საქართველოს ერთ-ერთი ზოგადი სახელწოდება. წყაროებში დამოწმებულია IX საუკუნიდან. შინაარსობრივად — ლიხის ქედსიქითა მხარე, ქვეყანა, იგივე იმერეთი. შემდგომ ხანაში ტერმინი ლიხთიმერეთის ნაცვლად ხმარობდნენ იმერეთს, თუმცა წერილობით წყაროებში XIX საუკუნის დასაწყისამდე ლიხთიმერეთიც გვხვდება.
ლიტერატურა
კატეგორია:საქართველოს გეოგრაფია
ლონდონის გატვიკის აეროპორტი
მინი|250პქ|გეტვიკის სამხრეთი ტერმინალი ლონდონის გატვიკის აეროპორტი, ან უბრალოდ გატვიკი (London Gatwick Airport; ) — ლონდონის სიდიდით მეორე საერთაშორისო აეროპორტი და დატვირთვის მხრივ, მეორე აეროპორტი გაერთიანებულ სამეფოში ჰითროუს შემდეგ. 2019 წლის მონაცემებით გატვიკის აეროპორტი მსოფლიოში მეორე ყველაზე დატვირტთული ერთასაფრენბილიკიანი აეროპორტია.
სქოლიო
კატეგორია:ლონდონის აეროპორტები კატეგორია:ინგლისის აეროპორტები
პატარა მიტარბის წმინდა გიორგის ეკლესია
პატარა მიტარბის წმინდა გიორგის ეკლესია — არქიტექტურული ძეგლი ბორჯომის მუნიციპალიტეტის სოფელ პატარა მიტარბში. აგებულია XX-XXI საუკუნეებში.
ეკლესია დგას სოფლის აღმოსავლეთ განაპირას. ირგვლივ მოქმედი სასაფლაოა. ძველი ნაეკლესიარიდან შემორჩენილია მხოლოდ წყობის ქვედა რიგი. მსხვილი, მასიური თლილი კვადრები გეგმა ვერ იკითხება. ირგვლივ გალავნის ნაშთებია. აგრეთვე არის ძველი საფლავის ქვები. ამ ნანგრევის ჩრდილოეთ მხარეს 2005 წელს აშენდა დარბაზული ტიპის ახალი ეკლესია, გადახურული გოფრირებული თუნუქით, ნაგებობა არაპროპორციულია და უსახო. გამოყენებულია ძველი ეკლესიის თლილი კვადრები. სამხრეთ შესასვლელის თავზე ძველი ეკლესიის ქვაა-ღვინისფერ ქვაში ამოკვეთილია ჯვარი. სარკმელები თაღოვანია.
რესურსები ინტერნეტში
კატეგორია:ბორჯომის მუნიციპალიტეტის ტაძრები
სტალკერი (ფილმი)
სტალკერი (Сталкер) — სამეცნიერო ფანტასტიკის ჟანრის ფილმი, გადაღებული „მოსფილმის“ მიერ 1979 წელს. რეჟისორი ანდრეი ტარკოვსკი, სცენარის ავტორები ბორის და არკადი სტრუგაცკები. ფილმი ეფუძნება მათსავე ნოველას „პიკნიკი გზისპირას“. 1980 წელს კანის კინოფესტივალზე ფილმმა მიიღო ეკუმენური ჟიურის სპეციალური პრიზი.
სიუჟეტი
ფილმი მოგვითხრობს ექსპედიციას სტალკერის წინამძღოლობით. მან თავისი 2 კლიენტი უნდა მიიყვანოს დახურულ ადგილას, სადაც შესვლა აკრძალულია და რომელსაც „ზონას'“ ეძახიან. ვარაუდობენ, რომ „ზონაში“ არის ოთახი, რომელსაც აქვს ადამიანების ყველაზე სიღრმისეული სურვილების ასრულების პოტენციალი. ფილმის სახელი წარმოდგება ინგლისური ზმნისგან: to stalk, რაც ფარულად მიახლოებას ნიშნავს, როგორც მონადირეს სჩვევია. სტალკერი პროფესიონალი გამყოლია „ზონამდე“. მისი ორი კლიენტიდან ერთი თანამედროვე მწერალია, ხოლო მეორე ავტორიტეტული პროფესორი. ორივეს „ზონაში“ შესვლის საკუთარი მოტივაცია აქვს, რომელსაც არ ამხელს. სტალკერის ცოლი წინააღმდეგია, რომ მისმა ქმარმა მეგზურობა გაწიოს, თუმცა სტალკერი მაინც კვეთს საზღვარს და შედის აკრძალულ ადგილას. როდესაც ისინი ოთახს მიუახლოვდებიან ტელეფონი დარეკავს. პროფესორი და მწერალი რეალობას უბრუნდებიან. მათ ოცნებები არ აქვთ და არ უნდათ ოთახში შესვლა. ისინი ბრუნდებიან უკან. დანაღვლიანებული სტალკერი ხვდება თავის ცოლ-შვილს. ცოლი პირობას აძლევს, რომ ის გაჰყვება „ზონაში“, თუმცა სტალკერი მას უარს ეუბნება, რადგან ისიც არ არის ამისთვის მზად.
გადაღება
გადაღებების შემდეგ გამჟღავნებული ფირი მთლიანად წუნი გამოგდგა და რამდენიმე საათიანი მასალა საერთოდ დაიკარგა. მძიმე დეპრესიის შემდეგ ტარკოვსკიმ მოსფილმს მეორე სერიისათვის დაფინანსება გამოაყოფინა და ფილმი ხელმეორედ გადაიღო. ფილმის გადაღებამ საერთო ჯამში 3 წლამდე გასტანა. სტალკერი ტარკოვსკის ბოლო ფილმი იყო, რომელიც რეჟისორმა სამშობლოში, რუსეთში გადაიღო.
რესურსები ინტერნეტში
კატეგორია:1979 წლის ფილმები კატეგორია:სამეცნიერო ფანტასტიკური ფილმები კატეგორია:მოსფილმის ფილმები კატეგორია:სსრკ-ის ფილმები კატეგორია:რუსულენოვანი ფილმები კატეგორია:რომანებზე დაფუძნებული ფილმები კატეგორია:ანდრეი ტარკოვსკის ფილმები
კამპილობაქტერ ჯეჯუნი
კამპილობაქტერ ჯეჯუნი — კვებითი მოწამვლის ერთ-ერთი ყველაზე გავრცელებული მიზეზი ამერიკის შეერთებულ შტატებსა და ევროპაში. კამპილობაქტერ ჯეჯუნით დაავადების შემთხვევათა უმრავლესობა ვლინდება არა როგორც ეპიდემიის, არამედ ცალკეული დაავადების სახით. აშშ კვებითი წარმოშობის დაავადებათა აქტიური ზედამხედველობის ქსელის FoodNet მონაცემებით, კამპილობაქტერიოზის დიაგნოზით ყოველწლიურად დასტურდება მოწამვლის დაახლოებით 14 შემთხვევა ყოველ 100,000 აშშ მოსახლეზე. ევროპის სურსათის უვნებლობის სამსახურის მონაცემებით 2011 წელს ევროკავშირში დაფიქსირდა კამპილობაქტერიოზის დაახლ. 9 მლნ შემთხვევა. კამპილობაქტერ ჯეჯუნი მიეკუთვნება კამპილობაქტერიების გვარის ბაქტერიებს და გავრცელებულია მთელი მსოფლიოს მასშტაბით. სახელი ნიშნავს „მოხრილ ჩხირს“, ბერძნული campylos (მოხრილი) და baktron (ჩხირი). აღსანიშნავია, რომ კამპილობაქტერიების გვარი საკმაოდ მრავალფეროვანია და მოიცავს ერთმანეთისგან განსხვავებული მეტაბოლიზმის და გენეტიკური თვისებების მქონე სახეობებს. მათგან ''კ. ჯეჯუნი'' ერთ-ერთი ყველაზე მნიშვნელოვანი სახეობაა, როგორც მიკრობიოლოგიური, ასევე საზოგადოებრივი ჯანდაცვის თვალსაზრისით.
კამპილობაქტერ ჯეჯუნი ხშირად გვხვდება ცხოველთა ფეკალურ მასებში. იგი მცირე სპირალისებრი გრამ-უარყოფითი ჩხირია, არ წარმოქმნის სპორებს, არ ახასიათებს გლუკოზის ფერმენტაცია. მოძრაობს ერთ პოლუსზე მიმაგრებული შოლტით, სპირალისებურად. ახასიათებს დადებითი რეაქცია ოქსიდაზას მიმართ. იზრდება 37 - 42 °C ტემპერატურაზე. არის მიკროაეროფილური — ოპტიმალური ზრდისთვის ესაჭიროება ჟანგბადის 5%-მდე შემცირებული რაოდენობა, ნახშირორჟანგის 10% და აზოტის 85% შემცველობის გარემო. ატმოსფერული ჟანგბადის და ანტიბიოტიკების ზემოქმედებისას შეიძლება მიიღოს კოკური (სფერული) ფორმაც.
სქოლიო
კატეგორია:ეპსილონპროტეობაქტერია
ჰასიკამი
ჰასიკამი (階上町) — დასახლება იაპონიაში, რომელიც მდებარეობს აომორი პრეფექტურაში, სანოჰე მაზრში.
გეოგრაფიული მდებარეობა
დასახლება განთავსებულია კუნძულზე ჰონსიუ. დასახლებული პუნქტი მდებარეობს აომორი პრეფექტურაში, ტოჰოკუს რეგიონში. მას ესაზღვრება ქალაქი ჰატინოჰე, დასახლებები ჰირონო, კურუმაი.
მოსახლეობა
დასახლების მოსახლეობა შეადგენს, ხოლო სიმჭიდროვე —  კაცი/კმ².
ფსორიაზი
გავრცელება
ზუსტი ცნობები საქართველოში დაავადების გავრცელების შესახებ არ არსებობს, მაგრამ 1998-2000 წლებში კანისა და ვენსნეულებათა ს/კ ინსტიტუტის მიერ ჩატარებული ანალიზით დერმატოზებს შორის მისი ხვედრითი წილია 3,0-3,5%. აშშ-ში მოსახლეობის 2% არის ფსორიაზით დაავადებული. იგი თანაბრად გვხვდება კაცებსა და ქალებს შორის და ვლინდება 10-დან 40 წლამდე ასაკში, თუმცა მისი საწყისი გამოვლენა შესაძლოა ნებისმიერ ასაკში.
ჰასიკამი
რესურსები ინტერნეტში
კატეგორია:დასახლებები (პრეფექტურა აომორი)
ფსორიაზი
გამომწვევი მიზეზები
დაავადების გამომწვევი მიზეზი უცნობია, მაგრამ არსებობს აზრი, რომ იგი განპირობებულია მემკვიდრული ფაქტორით (გენეტიკური განწყობილება). იმუნოსუპრესული პრეპარატების დადებითი ეფექტის გამო ვარაუდობენ, რომ დაავადების პირველადი პათოგენეზური ფაქტორი შეიძლება იმუნოლოგიური იყოს. გარემო ფაქტორებს შეუძლია ფსორიაზის პროვოცირება ან გამწვავება. მაგალითად, იგი შეიძლება განვითარდეს ტრავმის ადგილზე (კებნერის ფენომენი), როგორიცაა განაკაწრი, ტრავმის ან ოპერაციის შემდეგ განვითარებული ჭრილობა, დამწვრობა, აგრეთვე, ვირუსული ინფექციის, წამლისმიერი ალერგიული რეაქციის, ზოგიერთი ადგილობრივი და სისტემური მედიკამენტების (მაგ. ანტიმალარიული პრეპარატები, ლითიუმი, ბეტა-ბლოკატორები, ინტერფერონ-ალფა). სისტემური კორტიკოსტეროიდების გამოყენების შემდეგ.
ზოგიერთ პაციენტს (განსაკუთრებით ბავშვებს) ფსორიაზული გამონაყარი შეიძლება გაუჩნდეს ზედა სასუნთქი გზების სტრეპტოკოკული ინფექციების გადატანის შემდეგ. სხვა ფაქტორებს, რომელთაც შეუძლიათ ფსორიაზის გამწვავება, მიეკუთვნება სტრესი, მუდმივი ემოციური დაძაბულობა, ალკოჰოლიზმი.
კლინიკური ფორმა
დაავადებას სხვადასხვა კლინიკური ფორმა ახასიათებს. ყველაზე ხშირია ბალთოვანი ფსორიაზი. ტიპური ფსორიაზული ბალთა წარმოადგენს შემოსაზღვრულ წრიულ ან ოვალურ ინფილტრირებულ ჰიპერემიულ გამონაყარს, რომელიც დაფარულია მოვერცხლისფრო-თეთრი ქერცლით. იგი ლოკალიზებულია თავის თმიან მიდამოში (ყურების უკან), კიდურების მომხრელ ზედაპირებზე (უპირატესად იდაყვებზე და მუხლებზე), დუნდულებზე, გავის არეში და სასქესო ასოზე. შეიძლება დაზიანება აღინიშნებოდეს ფრჩხილებზე, წარბებზე, იღლიებში, ჭიპისა და ანოგენიტალურ მიდამოებში.
იშვიათად დაავადება განიცდის გენერალიზაციას. ქავილი არ არის დამახასიათებელი. ფრჩხილების დაზიანება აღენიშნება პაციენტთა 30-50% და კლინიკურად წააგავს სოკოვან ინფექციას. ფრჩხილის დაზიანება ხშირად წინ უსწრებს კანზე გამონაყარს და შეიძლება წარმოდგენილი იყოს ფრჩხილის ფირფიტაზე სათითესმაგვარი ჩანაჭდევებით, ონიქოლიზისით (ფრჩხილის ფირფიტის აცლა ფრჩხილის საწოლიდან), ფრჩხილქვეშა ჰიპერკერატოზით, დაზოლვით, სისხლჩაქცევებით და სხვ.
სხვა კლინიკური ფორმებიდან მნიშვნელოვანია ფსორიაზული ართრიტი, რომელიც პაციენტთა 5-10% აღენიშნება და შეიძლება გამოხატული იყოს ერთი ან რამდენიმე სახსრის ანთებით. ერითროდერმული ფსორიაზის (ექსფოლიაციური ფსორიაზული დერმატიტი) შემთხვევაში კანის მთელი საფარი წითელია და დაფარულია ნაზი ქერცლებით. ტიპური ფსორიაზული გამონაყარი შეიძლება არც იყოს. მას შეიძლება თან ახლდეს ზოგადი სისუსტე და საჭირო იყოს სტაციონარული მკურნალობა. პუსტულოზური ფსორიაზი ხასიათდება სტერილური პუსტულებით ხელის და ფეხის გულებზე (ბარბერის ფსორიაზი), ან მთელ სხეულზე (ვონ ცუმბუშის ტიპი), ტიპური ფსორიაზული გამონაყარი შეიძლება არ იყოს.
ნაოჭების ფსორიაზი აზიანებს ინტერტრიგინოზულ არეებს იღლიის, საზარდულისა და სარძევე ჯირკვლის არეების ჩათვლით. იგი ჩვეულებრივ უფროსი ასაკის ავადმყოფებში გვხვდება. ხელისა და ფეხის გულების ფსორიაზი შესაბამისი ლოკალიზაციისაა და გამოხატულია ჰიპერკერატოზით, ან შეიძლება შედგებოდეს პუსტულების ლოკალური ჯგუფებისაგან. წვეთისებური ფსორიაზი გვხვდება ახალგაზრდა ასაკში, ვითარდება მწვავედ, განსაკუთრებით ყელის მწვავე სტრეპტოკოკული ინფექციის შემდეგ. იგი ლოკალიზებულია სხეულზე და კიდურებზე გაფანტულად მდებარე მცირე ზომის პაპულების სახით.
დიაგნოზი
ტიპურ შემთხვევაში დიაგნოზის დასმა ადვილია მხოლოდ დათვალიერებით. კანის ბიოფსია არ იძლევა სპეციფიურ დამაჯერებელ დასკვნას. დიაგნოზის დასმაში გვეხმარება ფსორიაზული ტრიადის განსაზღვრა, ოჯახური ანამნეზის არსებობა და კებნერის დადებითი რეაქცია კანის ტრავმირების დროს. დაზიანებული ფრჩხილები უნდა შემოწმდეს თანდართულ სოკოვან ინფექციაზე.
გამომდინარე იქიდან რომ ფსორიაზის გამომწვევ მიზეზებზე მეცნიერები დღემდე დაობენ, მისგან სრული განკურნება შეუძლებელია. თუმცა სწორი მკურნალობით შესაძლებელია მისი გაკონტროლება და ხანგრძლივი რემისიული პერიოდების მიღწევა.
რესურსები ინტერნეტში
კატეგორია:ფსორიაზი
(Just Like) Starting Over
(Just Like) Starting Over — ჯონ ლენონის სიმღერა, რომელიც შესულია მომღერლის უკანასკნელ ალბომში Double Fantasy. B-მხარეს არის იოკო ონოს სიმღერა Kiss Kiss Kiss. სიმღერა ჩაწერილი იქნა 1980 წლის 24 ოქტომბერს, სიმღერის ჩაწერა მიმდინარეობდა დიდ ბრიტანეთსა და აშშ-ში და გამოიცა, მომღერის მკვლელობიდან რამდენიმე თვით ადრე. სიმღერამ გამოშვებისთანავე უდიდესი მოწონება დაიმსახურა, მან ამერიკის ჩარტებში #1 ადგილი დაიკავა (როდესაც ჯონ ლენონს ტყვია ესროლეს ნიუ-იორკში 1980 წლის 8 დეკემბერს, ამ სიმღერას ამ პერიოდში #3 პოზიცია ეკავა ჩარტებში, მას ეს პოზიცია რამდენიმე კვირა განმავლობაში დარჩა.) დიდ ბრიტანეთში ამ სიმღერამ #8 ადგილი დაიკავა, ლენონის მკვლელობის შემდეგ ამ სიმღერამ დიდ ბრიტანეთში #1 ადგილი დაიკავა. 1981 წლისათვის ჯონ ლენონის 3 საუკეთესო სიმღერას შორის ერთ-ერთი სწორედ (Just Like) Starting Over იყო.
ეს სიმღერა დღემდე უდიდესი პოპულარობით სარგებლობს.
რესურსები ინტერნეტში
კატეგორია:ჯონ ლენონის სიმღერები კატეგორია:1980 წლის სიმღერები კატეგორია:1980 წლის სინგლები
ჟიული შარტავას მუზეუმი
300px|thumb|ჟიული შარტავას მუზეუმი სენაკის ჟიული შარტავას სახელობის მუზეუმი — მუზეუმი საქართველოში, სენაკის მუნიციპალიტეტში.
ისტორია
2004 წლის 27 ნეომბერს საქართველოს ეროვნული გმირის, გამოჩენილი ქართველი სახელმწიფო და პოლიტიკური მოღვაწის ჟიული შარტავას დაბადების მე-60 წლისთავზე გაიხსნა მისივე სახელობის მუზეუმი. მუზეუმში გამოფენილია ჟიული შარტავას ცხოვრებისა და მოღვაწეობის ამსახველი ფოტო და მემორიალური მასალები. მუზეუმი ეწევა ჟიული შარტავასა და სენაკის მუნიციპალიტეტიდან აფხაზეთის კონფლიქტში დაღუპულ მეომართა ცხოვრებისა და მოღვაწეობის ფართო პროპაგანდას. მუზეუმის ფონდი ამჟამად შეადგენს 137 ექსპონატს. ექსპონატთა უმრავლესობა შემოწირულია ჟ. შარტავას ფონდის, მისი ოჯახის, აგრეთვე, ცალკეული პირების მიერ.
მუზეუმს 2005 წლის 16 სექტემბერს ამერიკულმა კომპანია „ისტ-ვინდი“-ს წარმომამგენელმა ბატონმა გურამ დოლბაიამ საჩუქრად გადასცა ტანკერ „ჟიული შარტავას“ მაკეტი. ჟ. შარტავას მშობლებმა 2006 წლის 16 სექტემბერს მუზეუმს საჩუქრად გადასცეს ჟ. შარტავას მიერ 1956 წელს მეცხრე კლასში სწავლების პერიოდში თაბაშირში შესრულებული დიდი მგოსნის აკაკი წერეთლის ბიუსტი.
რესურსები ინტერნეტში
კატეგორია:სენაკის მუნიციპალიტეტის მუზეუმები
ნორმან ფოსტერი
thumb|200px|right|ნორმან ფოსტერი ნორმან რობერტ ფოსტერის, (ლორდი ფოსტერი) ბარონი ფოსტერი თემზის სანაპიროსი (დ. 1 ივნისი, 1935, მანჩესტერი, ინგლისი) — ბრიტანელი არქიტექტორი.
დაიბადა მანჩესტერში; განათლება მანჩესტერისა და იელის უნივერსიტეტებში მიიღო. თავდაპირველად ბაკმინსტერ ფულერთან მუშაობდა, რიჩარდ როჯერსთან შეხვედრის შემდეგ კი „გუნდი 4“-ში გადავიდა, ხოლო 1967 წლიდან კი „ფოსტერ ასოშიეტს“ აყალიბებს.
თავდაპირველად მისი დიზიანი სტილიზებული, მანქანური ჰაი-ტექის ზეგავლენის ქვეშ მოექცა, თუმცა შემდგომში ის უფრო ჰაეროვან, სადა და იოლად აღსაქმელ სწორკუთხა მოდერნიზმზე გადადის.
ლორდ ფოსტერს ბრიტანეთში ბევრი გაზვიადებულად უბერ- ან სუპერვარსკვლავ-არქიტექტორს უწოდებს, იმ ბრალდებით რომ ზოგიერთ არქიტექტორს უპირატესი სტატუსი ენიჭებათ მათი პოპულარობის გამო.
პროექტები
thumb|250px|right|არმადილო, კლაიდის აუდიტორიუმი გლაზგოში thumb|250px|right|ლონდონის გერკინი, სენტ-მერი აქსის #30 thumb|250px|right|რესტავრირებული რაიხსტაგის ახალი თაღი ლორდ ფოსტერს წარმატებული კარიერა შემდეგმა პროექტებმა მოუტანა:
კატეგორია:ნორმან ფოსტერი კატეგორია:დაბადებული 1935 კატეგორია:ბრიტანელი არქიტექტორები კატეგორია:პრიცკერის პრემიის ლაურეატები კატეგორია:დაბადებული 1 ივნისი
Homo georgicus
ადამიანის ნაშთები, რომელიც დაახლოებით 1,8 მილიონი წლისაა, აღმოაჩინეს 1991 წელს საქართველოში, დმანისში. ეს ევროპაში აღმოჩენილი ადამიანის უძველესი ნაშთებია.
ჩონჩხის ნაწილები აღმოაჩინეს 2001 წელს. განამარხებული ძვლები არის დაახლოებით 1.8 მილიონი წლის. ჩონჩხის ნარჩენები პირველად 1991 წელს აღმოაჩინა ქართველმა მეცნიერმა დავით ლორთქიფანიძემ, რომელსაც თან ახლდა საერთაშორისო მკვლევართა ჯგუფი. უძველესი ადამიანის ნარჩენებთან ახლოს ნაპოვნია იარაღები და ცხოველების ძვლები.
თავდაპირველად მეცნიერები ფიქრობდნენ, რომ მათი ნაპოვნი ქვედა ყბის ძვლები ჰომო ერგასტერს ეკუთვნოდა, თუმცა ზომებს შორის სხვაობამ ისინი დაარწმუნა იმაში, რომ ნარჩენები სხვა სახეობას ეკუთვნოდა და საჭირო გახდა ახალი ტერმინის შემოღება - ჰომო გეორგიკუსი.
პატარა თავის ქალა
აფრიკაში Australopithecines და ადრეული Homo წარმოადგენენ ორ გამორჩეულ ევოლუციურ გზას, რომელთაც ჰყავთ საერთო წინაპრები. საქართველოში აღმოჩენილი თავის ქალის ნიმუშები, რომლის ტვინიც ზომით თანამედროვე ადამიანის ტვინის ნახევარი უნდა ყოფილიყო, მიიჩნეოდა ყველაზე პატარა თავის ქალად, სანამ 2003 წელს არ აღმოაჩენდნენ Homo floresiensis ფლორესის კუნძულზე.
არსებობს მკვეთრი სქესობრივი დიმორფიზმი, მამაკაცები ბევრად უფრო დიდები არიან ქალებთან შედარებით. ეს ნაკლებად შეიმჩნევა ადამიანის ახალ სახეობებში ევროპაში (მაგალითად, Homo antecessor, Homo heidelbergensis და Homo neanderthalensis).
ამ სახეობების პატარა ზომა კონტრასტს ქმნის გაცილებით დიდი ზომის ჰომო ერექტუსთან. ჰომო გეორგიკუსი იყო ჰომოს პირველი სახეობა, რომელიც დასახლდა ევროპაში ჰომო ერექტუსამდე დაახლოებით 800 000 წლით ადრე.
მოგვიანებით აღმოაჩინეს ოთხი განამარხებული ჩონჩხი. მათგან ერთი არის ყველაზე დიდი Pleistocene Homo ქვედა ყბის ძვლები, ყველაზე პატარა Lower Pleistocene ქვედა ყბის ძვლები, თითქმის ზრდასრული და თავის ქალა კბილების გარეშე.
კლასიფიკაცია
ჰომო გეორგიკუსი ხშირად კლასიფიცირებულია, როგორც ჰომო ერექტუს გეორგიკუსი. ჰომო ერექტუსის ტვინის ზომა არის დაახლოებით 900-1500 კუბური სანტიმეტრი. თუ გეორგიკუსისა და ფლორესის განამარხებული ნარჩენები შედის ჰომო ერექტუსის ჯგუფში, მაშინ თავის ტვინის მოცულობა უნდა იყო ბევრად უფრო ნაკლები და მერყებოდეს 600-დან 1500 კუბურ სანტიმეტრამდე. ამასთან, ჰომო ერგასტერი მიჩნეულია ჰომო ერექტუსის ქვესახეობად. აღსანიშნავია, რომ გეორგიკუსისა და ფლორიენსის ზომები ბევრად უფრო პატარაა ჰომო ერექტუსთან შედარებით, რომელიც თანამედროვე ადამიანის სიმაღლეა. სახეობებისა და ქვესახეობების ყველა კლასიფიკაცია დროებითია და დღემდე განხილვის თემაა.
ჰომო გეორგიკუსი - ცალკე სახეობა
1,8 მილიონი წლის თავის ქალის აღმოჩენამ საქართველოში ევოლუციის გაგებაში მნიშვნელოვანი წვლილი შეიტანა. ახალი კვლევების თანახმად, უძველესი ადამიანი არ მოდის აფრიკიდან, როგორც შვიდი სახეობა, არამედ ის არის ერთი „ჰომო ერექტუსი“ გარეგნობის განსხვავებული ნიშნებით.
სამუშაო იარაღები იპოვნეს ახლომახლო, რაც მიუთითებს იმაზე, რომ აღნიშნული სახეობები ნადირობდნენ დიდ მტაცებელ ცხოველებზე, მათ შორის ვეფხვებზეც.
მეცნიერების ჯგუფმა დაახლოებით რვა წელი მოანდომა გათხრების შედეგად ნაპოვნი ძვლების შესწავლას. რეალურად, გათხრები ჩატარდა 2000 წლისთვის, თუმცა მხოლოდ ბოლო პერიოდში აღმოაჩინეს თავის ქალის ასაწყობად საჭირო სხვა ნაწილები.
ახალმა ტექნოლოგიებმა მეცნიერებს საშუალება მისცა დაედგინათ, რომ უძველესი ადამიანი დაახლოებით 1,8 მილიონი წლის წინ ცხოვრობდა. ასევე, მიმდებარე ტერიტორიაზე ნაპოვნი ძვლები იყო პრეისოტრიული ხანის უზარმაზარი მტაცებლების ნარჩენები. აღნიშნული ტერიოტორია არის იმ მდინარის გვერდით, რომელიც სავსეა ნარჩენებით. მტაცებლებს ადამიანები იყენებდნენ სიკვდილთან საბრძოლველად.
ზოგიერთი წყაროს მიხედვით, დმანისში აღმოჩენილი თავის ქალის შესაბამისი ტვინი ზომით თანამედროვე „ჰომო საპიენსის“ ტვინის ერთ მესამედს შეადგენს. მას აქვს ამობურცული წარბები, წინ წამოწეული ყბები და ის გარეგნული ნიშნები, რომლებიც ახასიათებს ნაკლებად განვითარებულ პრეისტორუილი ხანის ადამიანებს.
ყველაზე გასაკვირი ფაქტი არის ის, რომ იქ, სადაც ზემოაღნიშნული თავის ქალა აღმოაჩინეს, 100 კილომეტრიან რადიუსში აღმოაჩინეს სხვა ოთხი თავის ქალაც. ისინი იმედნად განსხვავდება გარეგნულად ერთმანეთისგან, რომ ჩნდება კითხვა: სახეობების ვარიაციების მიმდინარე გაგება არის თუ არა სწორი?
საქართველო ეროვნული მუზეუმის დირექტორმა და მთავარმა მკვლევარმა განაცხადა, რომ აღმოჩენილი ნიმუშები არის უმდიდრესი და ყველაზე სრული კოლექცია, რომელიც უდავოდ ადრეული ჰომოს ნარჩენებს წარმოადგენს.
„დმანისი ყველა დროის უნიკალური ადგილია - შეიძლება ის დროის კაფსულაა, რომელიც ინარჩუნებს ყველაფერს უკვე 1,8 მილიონი წელია“ - განაცხადა მან AFP-სთან საუბრის დროს.
ზოლიფოკერის განცხადებით, „ხუთი დმანისური ინდივიდი არის აშკარად განსხვავებული ერთმანეთისაგან, თუმცა არც ისე დიდი სხვაობაა ნებისმიერ 5 თანამედროვე ინდივიდთან, ან შიმპანზეებთან მოცემულ  გარემოში.“
ამ ყველაფერმა მეცნიერები აიძლა, რომ თუ წინათ ამ სახეობების ვარიაცია გამონაკლისი იყო, ამ მოცემულობით უკვე ეს გამონაკლისის მაგივრად წესად იქცეოდა. ათეულობით წლების განმავლობაში მეცნიერებმა გამოიკვლიეს ყველანაირი ადამიანი, რომელიც აფრიკულ ჰომო ჰაბილისს ან ჰომო რუდოლფენისს უკავშირდებოდა. ახალი ჰიპოთეზის თანახმად, ეს ყველა სახეობა ჰომოერექტუსი აღმოჩნდა, მათი სხვაობა უბრალოდ ძვალთა სტრუქტურაში გამოიხატება, რაც ძალიან ჩვეულებრივია დღესაც, ჰომოსაპიენსის ეპოქაშიც. 3D მოდელი ამას ყველაფერს ნათლად ასახავს.
ეს ასევე ეჭვქვეშ აყენებს  მოსაზრებას იმის შესახებ, რომ ჩვენ გვჭირდებოდა უფრო დიდი ტვინი იმსათვის, რომ ვყოფილიყავით საკმარისად ჭკვიანები, რათა გამოგვეყენებინა რთული იარაღები, გვენადირა დიდ მტაცებლებზე და მიგრირება მოგვეხდინა სხვადასხვა კონტინენტზე. აღმოჩნდა, რომ ქართველები მართლაც ემიგრირდნენ აზიაში მიუხედავად მათი არც ისე ნათელი გონებრივი შესაძლებლობებისა. მილფოლდ ვოლპუფმა, უნივერსიტეტის პროფესორმა, განაცხადა, რომ თავისი გუნდი გაოცებული იყო ამ დამთხვევის გამო, ეს სწორედ იმას უმაგრებდა ზურგს, რაც თვითონ აღმოაჩნიეს. ის თავის კოლეგებთან ერთად მუშაობდა ნაშრომზე. ამ ნაშრომში ისინი ამბობდდნენ, რომ საქართველო და აღმოსავლეთ აფრიკა ადამიანური ცივილიზაციის აკვანი იყო.
მეცნიერმა ასევე დაამატა, რომ დღეს ჩვეულებრივია ქვეყნის რელიგიის თუ კულტურის განურჩევლად დაქორნწინდე ადამიანზე, თუმცა, როგორც ეს კვლევა გვიჩვენებს, ეს ჩვეულებრივი იყო ადამიანის თითქმის მთელი  ისტორიის განმავლობაში. ზოგიერთ მეცნიერს სხვა აზრი აქვს და მიაჩნია, რომ ეს ჩონჩხი უბრალოდ ეკუთვნოდა ადამიანის ახალ სახეობას და არა ჰომოერექტუსის ვარიაციას.
ბერნანდ ვუდი - ვაშინგტონის უნივერსიტეტის პროფესორი მიიჩნევს, რომ ეს უბრალოდ ჩონჩხია და არაფერი განსაკუთრებული, გარდა იმისა, რომ მსგავსი ჩონჩხის ანალოგი აქამდე არ იყო ცნობილი ადამიანისთვის.
რაც უნდა იყოს, ეს არც ისე მნიშვნელვოანია. მთავარია, რომ ადამიანის ახალი ფორმა იქნა აღმოჩენილი და ეს მკაცრად მიგვითითებს იმაზე რომ, უძველესი ადამიანი თანამედროვე ადამიანის საკმაოდ ახლო ნიმუში იყო.
კვლევები ახალ აღმოჩენაზე
დმანისელი ადამიანი (ჰომო გეორგიკუსი) 1 810 000 წლით თარიღდება - გათხრები საქართველოში კერძოდ, დმანისში, 1991 წლიდან მიმდინარეობდა. ამ გათხრებისას აღმოაჩინეს 4 თავის ქალა, სამი ქვედა ყბის ნაწილი, დაახლოებით 15 ჩონჩხის პატარ-პატარა ნაწილები და 12 იზოლირებული კბილი. ეს მასალები ეკუთვნოდა მინიმუმ 4 ადამიანს, მათგან დანამდვილებით შეგვიძლია ვთქვათ, რომ 2 ზრდასრული იყო, ორიც კი - მოზარდი. ეს გათხრები წარმოებდა სტრატოგრაფიულ პალეონტოლოგიური და არქეოლოგიური სიზუსტით. ეს ნარჩენები აღმოჩენილ იქნა ბაზალტის და ვულკანურ მასაში. ამ აღმოჩენაში განსაკუთრებით 4 რამაა საინტერესო. პირველი - ამ თარიღების მიხედვით, რაც  გათხრებმა მოგვცა, ჩვენ ვამტკიცებით იმას, რომ ადამიანი იმაზე უფრო ადრე არსებობდა ამიერკავკასიაში და შესაბამისად ევროპაში, ვიდრე ეს კლასიკური სცენარით იყო ცნობილი. მეორე - ცხოველთა და ყვავილის მტვრის ანალიზებმა დაადგინა, რომ დაახლოებით სავანის ტიპის გარემოში ცხოვრობდნენ ეს ადამიანები, თუმცა განსხვავებით აფრიკისა აქ წყლის რესურსით ბევრად მდიდარი გარემო იყო. აქ იყო ზომიერი კლიმატი, არაერთგვაროვანი რელიეფებით, ეს კი ამ რეგიონის გეომორფოლოგიური წარმოშობით იხსნება. ბუნება მდიდარი იყო ხევით, მდინარეებითა და ტბებით.
მესამე რაც უნდა გამოვყოთ არის ის, რომ ამ ადამიანთა ჯგუფის დასახლება შეიძლება ყოფილიყო პრიდაპირი შედეგი უფრო ნოტიო ჰაერისა, რომელიც ძირითადად განპირობებული იყო აღმოსავლეთ საქართველოში მიმდინარე კლიმატური პროცესებით (მასიური გვალვით, რომელიც პალეოითით თარიღდება). ამ ყველაფერმა მოიზიდა  აღმოსავლეთ ევრაზიის და ჩრდილოეთ აფრიკის კონტინენტის ფაუნა. ასევე მეოთხე ყველაზე საინტერესო რამ, აღმოჩენილი ადამიანების მორფოფუნქციონალური ასპექტები ახლოსაა - ჰომო ჰაბილისთან და ასევე ყველაზე ძველ ჰომოერექტუსტთან. ეს ორი სახეობა კი მხოლოდ აფრიკაში იყო ცნობილი აქამდე. ახალ სახეობებთან შედარებით ჰომოგეორგიკუსი პატარა ზომისაა (დაახლოებით 1.5 მეტრი) და დაახლოებით 2-ჯერ ნაკლები მოცულობისაა ვიდრე დღევანდელი ადამიანი. ისინი წარმოადგენენ წინაპრებს დიდი ევროპული და ევრაზიული ცივილიზაცუირი ხაზისა. საბოლოოდ შეგვიძლია ორი ახალი  აზრი ჩამოვაყალიბოთ. პირველი - აფრიკიდან ხალხის დაძვრა ევროპისკენ იმაზე უფრო ადრე დაიწყო ვიდრე ჩვენ წინათ გვეგონა, დაახლოებით 1,8 მილიონი წლის წინად. ეს ყველაფერი კი ჰომოგეორგიკუსმა - ანუ დაახლოებით ჰომო ჰაბილისის რასის ადამიანმა დაიწყო. ასევე ის აზრი, რომ ადამიანთა მიგრაციამ იმოქმედა მათი ჩონჩხის განვითარებაზე, აღარაა ძალაში. ჰომო გეორგიკუსს პატარა გონებრივი შესაძლებლობით უკვე შეეძლო შეგუებოდა და გადასულიყო თავისთვის უფრო ხელსაყრელ პირობებში.
ჰომო გეორგიკუსი 1,8 მილიონი წლის წინ
„ადამიანი საქართველოდან“ - ასე უწუდებენ უცხოელი მეცნიერები ჰომო გეორგიკუსს. 2001 წელს საქართველოში თბილისიდან 80 კმ. დაშორებით, ქალაქ დმანისში, არქეოლოგიური სამყაროსთვის ახალი სენსაციური აღმოჩენა გაკეთდა. ახალი ჰომინიდი ისეთი საინტერესო აღმოჩნდა, რომ მისი გამოკვლევა აღმოჩენიდან ერთი წელი გაგრძელდა და მხოლოდ ერთი წლის შემდეგ ეწოდა მას ჰომო გეორკუსი. ქართველმა მეცნიერებმა მათ ზეზვა და მზია უწოდეს. ახალი აღმოჩენილი ჰომინიდი 1 მილიონ 770 ათასი წლით დათარიღდა, მისი ასაკის მიხედვით დმანისელი ადამიანი ყველაზე ძველი ჰომოს წარმომადგენელია, რომელიც ცხოვრობდა აფრიკის გარეთ. გამოკვლევებმა აჩვენეს, რომ აფრიკაში მცხოვრები ჰომინიდები კავკასიაში მიგრირებდნენ. ამ აღმოჩენებმა შეცვალა მყარად დამკვიდრებული მოსაზრება აფრიკიდან ჰომინიდების პირველი განსახლების შესახებ და ევრაზიის კოლონიზაციის თარიღი ასობით ათასი წლით უკან გადასწია. დღეისათვის დმანისის ამ აღმოჩენებმა ფართო საერთაშორისო აღიარება მოიპოვა.
აღმოჩენილი ინდივიდი 40 წლის იყო და მას არ ჰქონდა კბილები, მეცნიერებმა აღმოაჩინეს, რომ მას კბილები სიკვდილამდე 2 წლით ადრე დაცვივდა და მას სხვები კვებავდნენ, ეს ფაქტი იმ დროისათვის ძალიან უჩვეულოა, რადგან თუკი მეცნიერები არ ცდებიან, მაშინ 1 770 000 წლის წინ ადამიანს თანაგრძნობის გრძნობა უკვე გააჩნდა. ადამიანს, რომელსაც არ ჰქონდა კარგად განვითარებული კიდურები, განსაკუთრებულ ყურადღებას იქცევს იმით, რომ ის ძალიან ჰგავს იმ სხვა ჰომონიდს (Homo habilis), რომელიც რამდენიმე ათასი კილომეტრითაა მოშორებული მას.